10. ΒΑΣΙΛΙΚΟΝ ΔΙΑΤΑΓΜΑ της 11/18 Μαΐου 1940 Περί της απ’ ευθείας υπό του Οργανισμού αλιείας εκμεταλλεύσεως των ιχθυοτροφείων, λιμνών, θυννείων και ιχθυοτρόφων εν γένει υδάτων. Έχοντες υπ’ όψει τα άρθρ. 5, 10 και 41 του Α.Ν. 2078/39 «περί ιδρύσεως Οργανισμού Αλιείας και περί άλλων μέτρων προστασίας και προαγωγής αυτής» (Ε.Κ.489) και την υπ’ αριθ. 147 από 7 Μαρτίου ε.ε. σύμφωνον γνωμοδότησιν του Συμβουλίου της Επικρατείας, προτάσει του Ημετέρου επί της Εθνικής Οικονομίας Υπουργού, απεφασίσαμεν και διατάσσομεν. Άρθρ.1.-Ο Οργανισμός Αλιείας καθορίζει εκάστοτε δι’ αποφάσεων του Διοικητικού αυτού Συμβουλίου εγκρινομένων υπό του Υπουργού της Εθνικής Οικονομίας, εάν η περαιτέρω εκμετάλλευσις ιχθυοτροφείου, λίμνης, θυννείου, ή ιχθυοτρόφου εν γένει ύδατος ούτινος έληξεν οπωσδήποτε ή επίκειται η λήξις της μισθώσεως, θα γίνη απ’ευθείας υπ’ αυτου ή δια νέας εκμισθώσεως. Σελ. 278(α) Τεύχος 380-Σελ.114 Άρθρ.2-7.(Αφεώρων το προσωπικόν του καταργηθέντος ήδη δια του Ν.Δ. 18/1941 Οργανισμού Αλιείας). Άρθρ.8.-(Αφεώρα την έκδοσιν κανονισμών εσωτερικής υπηρεσίας του ως άνω Οργανισμού δια τα του τρόπου διενεργείας των εισπράξεων κλπ.). Άρθρ.9.-1.Εις τας απ’ ευθείας υπό του Οργανισμού διαχειριζομένας ιχθυοτροφικάς εκμεταλλεύσεις η αλιεία διενεργείται συμφώνως προς τας ειδικάς εκάστοτε αποφάσεις του Διοικητικού Συμβουλίου και υπό την παρακολούθησιν και εποπτείαν των υπαλλήλων του Οργανισμού. α)Δι’ αλιέων προσλαμβανομένων υπό του προϊσταμένου της ιχθυοτροφικής εκμεταλλεύσεως επί ημερομισθίω ή μεριδίω επί του πραγματοποιουμένου υπό αυτών αλιεύματος οριζομένω υπό του Διοικητικού Συμβουλίου του Οργανισμού είτε επί συνδυασμώ ημερομισθίου και μεριδίου. β)Δι’ ελευθέρων αλιέων βάσει ειδικών αδειών χορηγουμένων υπό των προϊσταμένων των εκμεταλλεύσεων, εις τους εφωδιασμένους δια των γενικών αδειών περί ων το άρθρ. 32 του Α.Ν. 2078/1939 και εν αις αναγράφεται το ονοματεπώνυμον του αδειούχου τα χαρακτηριστικά του αλιευτικού αυτού σκάφους και τα αλιευτικά μέσα και εργαλεία ων η χρήσις επιτρέπεται αυτώ συμφώνως προς τας οδηγίας του Οργανισμού. Εκ του πραγματοποιουμένου ακαθάριστου τιμήματος του αλιεύματος των ελευθέρων αλιέων ποσοστόν οριζόμενον υπό του Διοικητικού Συμβουλίου εισπράττεται υπέρ του Οργανισμού αλιείας, το δε υπόλοιπον ανήκει εις τον αλιέα. 2.Τα προϊόντα εκάστης αλιείας ιχθυοτροφικής εκμεταλλεύσεως ή ομάδος τοιούτων προσκομίζονται υποχρεωτικώς υπό των ενεργούντων την αλιείαν εις τα υπό του προϊσταμένου της εκμεταλλεύσεως οριζόμενα μέρη και πωλούνται δια πλειοδοσίας είτε επιτοπίως είτε εις άλλα κέντρα καταναλώσεως κατά τα εκάστοτε οριζόμενα υπό του Οργανισμού το δε αντίτιμον εισπράττεται παραχρήμα παρά των αγοραστών προς ους άλλως δεν παραδίδεται το αλίευμα. 13.Ζ.δ.10 Ιχθυοτροφεία Άρθρ.10.-1.Η εις τας απ’ ευθείας υπό του Οργανισμού διαχειριζομένας ιχθυοτροφικάς εκμεταλλεύσεις αλιεία δύναται να διενεργήται μετ’ απόφασιν του Διοικητικού Συμβουλίου του Οργανισμού κατά προτίμησιν επί ίσοις όροις υπό των νομίμως ανεγνωρισμένων συνεταιρισμών αλιέων εις ων τα καταστατικά περιλαμβάνονται και διατάξεις σκοπούσαι την προστασίαν της ιχθυοπαραγωγής και βελτίωσιν των μέσων αλιείας και εφ’ όσον εγγυάται δι’ αυτούς η Αγροτική Τράπεζα. 2.Η πώλησις των προϊόντων των αλιευομένων υπό των συνεταιρισμών περί ων η προηγουμένη παράγραφος διενεργείται κατά τα εν παρ. 2 του προηγουμένου άρθρου οριζόμενα. Άρθρ.11.-Ο Οργανισμός δύναται βάσει ειδικών αποφάσεων του Διοικητικού Συμβουλίου αυτού εγκρινομένων υπό του Υπουργού Εθνικής Οικονομίας να ενεργή προπωλήσεις παραγωγής εγχέλεων ή και άλλων αλιευτικών προϊόντων των, απ’ ευθείας υπ’ αυτού διαχειριζομένων ιχθυοτροφικών εκμεταλλεύσεων. Άρθρ.12.-Εις αλιείς αλιεύοντας άνευ της υπό του άρθρ. 9 παρ. 1 του παρόντος προβλεπομένης ειδικής αδείας ή κατά παράβασιν των εν αυτή αναγραφομένων περιορισμών ή των γενικών απαγορευτικών περί αλιείας διατάξεων ως επίσης εις αλιείς, εφοδιασμένους μεν δια της αδείας, αλλά μη προσομίζοντας εις τα κατά την παρ. 2 του άρθρ. 9 οριζόμενα μέρη το προϊόν της αλιείας των προς σφετερισμόν του δικαιώματος του οργανισμού ή προς άλλην βλάβην των συμφερόντων του, πλην των άλλων συνεπειών και κυρώσεων εις ας εκ των κειμένων διατάξεων υπόκεινται, δύναται ν’ απαγορευθή εις τούτους εφεξής η αλιεία εν τη απ’ ευθείας υπό του Οργανισμού ενεργουμένη εκμεταλλεύσει είτε δι’ ολόκληρον την διάρκειαν της εκμεταλλεύσεως, είτε δι’ ωρισμένον χρονικόν διάστημα δι’ αποφάσεως του Διοικητικού Συμβουλίου του Οργανισμού κατ’ αναφοράν του προϊσταμένου της εκμεταλλεύσεως.